

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵ**

##### ՆԱԽԱԳԱՀ

**Հ Ր Ա Մ Ա Ն**

№ **« » 2024 թ. ք.Երևան**

**ՊԵՏԱԿԱՆ ԳՈՒՅՔԻ ԿԱՌԱՎԱՐՄԱՆ ԿՈՄԻՏԵԻ ՆԱԽԱԳԱՀԻ 2023 ԹՎԱԿԱՆԻ ԴԵԿՏԵՄԲԵՐԻ 29-Ի N 582-Ա ՀՐԱՄԱՆՈՒՄ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

Հիմք ընդունելով «Նորմատիվ իրավական ակտերի մասին» օրենքի 33-րդ և 34-րդ հոդվածները՝

**ՀՐԱՄԱՅՈՒՄ ԵՄ**

 1. Պետական գույքի կառավարման կոմիտեի նախագահի 2023 թվականի դեկտեմբերի 29-ի «Էլեկտրոնային համակարգի միջոցով պետական գույքի օտարման և վարձակալության տրամադրման էլեկտրոնային աճուրդի կազմակերպման և անցկացման նպատակով համակարգը սպասարկողներին, համակարգից օգտվողներին և նրանց գործառույթները սահմանելու մասին» N 582-Ա հրամանում (այսուհետ՝ Հրաման) կատարել հետևյալ լրացումները և փոփոխությունները.

1) Հրամանի վերնագրում **«ՄԱՍԻՆ»** բառից առաջ լրացնել «**ՈՒ ՊԱՏԱՍԽԱՆԱՏՈՒ ԱՆՁԱՆՑ ԱՆՀԱՏԱԿԱՆ ԿԱԶՄԸ ՀԱՍՏԱՏԵԼՈՒ**» բառերով.

2) Հրամանի 1-ին կետում «հավելվածի» բառից առաջ լրացնել «N 1» տառը և թիվը.

3) Հրամանը լրացնել հետևյալ բովանդակությամբ` նոր 1.1-ին կետով.

«1.1.Հաստատել էլեկտրոնային համակարգի միջոցով պետական գույքի օտարման և վարձակալության տրամադրման էլեկտրոնային աճուրդի կազմակերպման ու անցկացման պատասխանատու անձանց անհատական կազմը՝ համաձայն N 2 հավելվածի».

4) Հրամանի 2-րդ կետի՝

ա. 2-րդ ենթակետը շարադրել նոր խմբագրությամբ.

«2) համակարգը սպասարկող է հանդիսանում Քարտուղարության համապատասխան մասնագետը (այսուհետ՝ Համակարգը սպասարկող), ով իրականացնում է Էլեկտրոնային աճուրդի անցկացման ավտոմատացված համակարգի ծրագրային ապահովումը, լրամշակումը, վերագործարկումը և սպասարկումը, վերջինս պատասխանատվություն է կրում ծառայությունների մատուցման, մասնավորապես՝ տեխնիկական բնութագրին չհամապատասխանող ծառայություն մատուցելու և մատուցման ժամկետի խախտման դեպքերի համար.»,

բ. լրացնել հետևյալ բովանդակությամբ նոր՝ 4-րդ ենթակետով՝

«4) բացի համակարգի միջոցով պետական գույքի (այդ թվում բաժնետոմսերի) օտարման և վարձակալության տրամադրման էլեկտրոնային աճուրդի անցկացման պատասխանատու հանդիսացող աշխատակիցներից՝ գործընթացի պատշաճ իրականացման համար պատասխանատու են հանդիսանում նաև համապատասխան բաժինների և վարչությունների պետերը:».

5) Հրամանի 4-րդ կետը շարադրել նոր խմբագրությամբ.

«4. Համակարգը սպասարկողը պարտավոր է ՝

1) ապահովել ծառայությունների մատուցումը՝ ղեկավարվելով Հայաստանի Հանրապետության 2023 թվականի սեպտեմբերի 28-ի N 1667-Ն որոշման, սույն հրամանի ու կնքված աշխատանքային պայմանագրի պահանջներով.

2) ժամանակին կատարել պայմանագրով ստանձնած բոլոր պարտավորությունները.

3) յուրաքանչյուր տեխնիկական անսարքության դեպքում կազմել տեղեկանք և անսարքության պատճառների մասին եզրակացություն և ներկայացնել Քարտուղարության պետին.

4) երեք աշխատանքային օրվա ընթացքում ապահովել էլեկտրոնային աճուրդին մասնակցած, սակայն չհաղթած մասնակցի նախավճարի ապասառեցման գործընթացի իրականացումը։».

6) Հրամանի 7-րդ կետը շարադրել նոր խմբագրությամբ.

«7. Հաշվապահական հաշվառման և ֆինանսատնտեսական վարչության պետին՝ էլեկտրոնային աճուրդին մասնակցած, սակայն չհաղթած մասնակցի նախավճարը էլեկտրոնային համակարգի միջոցով ավտոմատացված կարգով չվերադարձվելու դեպքում՝ վերադարձնել համապատասխան հաշվին փոխանցված գումարը։».

7) Հրամանը լրացնել N 2 հավելվածով ՝ համաձայն հավելվածի.

8) Հրամանի 1-ին կետով սահմանված հավելվածի՝

ա. 3-րդ կետում «Քարտուղարության արտաքին կապերի և ինֆորմատիկայի բաժնի համապատասխան աշխատակիցն» բառերը փոխարինել «Համակարգը սպասարկողն» բառերով,

բ. 10-րդ կետը շարադրել նոր խմբագրությամբ.

«10. Պետական գույքի հաշվառման և մշտադիտարկման վարչությունը օրենսդրությամբ սահմանված կարգով պայմանագիրը կնքելուց հետո, սույն հավելվածի 18-րդ կետով նախատեսված դեպքում՝ գործի ամբողջ փաթեթը տրամադրում է Հաշվապահական հաշվառման և ֆինանսատնտեսական վարչությանը՝ համապատասխան գործընթացն իրականացնելու համար։»,

գ. 18-րդ կետը շարադրել նոր խմբագրությամբ.

«18. Կոմիտեի համապատասխան ստորաբաժանումները պարտավոր են վարել փաստաթղթային գրառումներ և պահպանել էլեկտրոնային աճուրդի հետ կապված փաստաթղթերը (պայմանագրերը, արձանագրությունները և այլն) աճուրդի ավարտից երեք տարվա ընթացքում, որից հետո արխիվացնել օրենքով սահմանված կարգով։ Ընդ որում էլեկտրոնային աճուրդով պետական գույքի վարձակալության տրամադրման և տարաժամկետ վճարելու պայմանով պետական գույքի (այդ թվում բաժնետոմսերի) օտարման վերաբերյալ փաթեթների պահպանման պատասխանատու ստորաբաժանում է հանդիսանում Հաշվապահական հաշվառման և ֆինանսատնտեսական վարչությունը, իսկ պայմանագրային պարտավորություններով ծանրաբեռնված պետական գույքի (այդ թվում բաժնետոմսերի) օտարման դեպքում՝ փաթեթների պահպանման պատասխանատու ստորաբաժանում է հանդիսանում Պետական գույքի հաշվառման և մշտադիտարկման վարչությունը»։

**ԳԵՎՈՐԳ ԲԱԲԱՅԱՆ**

**Պարտականությունները կատարող**

Հավելված N 2

Պետական գույքի կառավարման կոմիտեի նախագահի

2024 թվականի «\_\_\_\_\_\_\_\_\_\_\_\_\_\_\_» «\_\_\_\_» -ի

N ­­­­\_\_\_\_\_ - Ա հրամանի

**ԱՆՀԱՏԱԿԱՆ ԿԱԶՄ**

**ԷԼԵԿՏՐՈՆԱՅԻՆ ՀԱՄԱԿԱՐԳԻ ՄԻՋՈՑՈՎ ՊԵՏԱԿԱՆ ԳՈՒՅՔԻ ՕՏԱՐՄԱՆ ԵՎ ՎԱՐՁԱԿԱԼՈՒԹՅԱՆ ՏՐԱՄԱԴՐՄԱՆ ԷԼԵԿՏՐՈՆԱՅԻՆ ԱՃՈՒՐԴԻ ԿԱԶՄԱԿԵՐՊՄԱՆ ՈՒ ԱՆՑԿԱՑՄԱՆ ՊԱՏԱՍԽԱՆԱՏՈՒ ԱՆՁԱՆՑ**

|  |  |
| --- | --- |
|  Սարգիս Սարգսյան | Հաշվապահական հաշվառման և ֆինանսատնտեսական վարչության հաշվապահական հաշվառման, ֆինանսական հաշվետվությունների և վճարումների բաժնի ավագ հաշվապահ  |
| Գայանե Պետրոսյան | Քարտուղարության արտաքին կապերի և ինֆորմատիկայի բաժնի գլխավոր մասնագետ |
| Մարիամ Բաբայան | Քարտուղարության արտաքին կապերի և ինֆորմատիկայի բաժնի ավագ մասնագետ |
| Մհեր Խանինյան | Պետական գույքի տնօրինման վարչության պետական գույքի օտարման բաժնի գլխավոր մասնագետ  |
| Լուսինե Խախամյան | Պետական գույքի տնօրինման վարչության պետական գույքի վարձակալության և անհատույց օգտագործման տրամադրման բաժնի գլխավոր մասնագետ  |
| Մերի Եղիազարյան | Պետական գույքի հաշվառման և մշտադիտարկման վարչության պայմանագրերի կնքման և պայմանագրային պարտավորությունների հսկողության բաժնի պետի պարտականությունները կատարող  |
| Արսեն Աբգարյան | Պետական բաժնեմասի կառավարման վարչության մասնավորեցման նախապատրաստման և լուծարման բաժնի գլխավոր մասնագետ |
| Աննա Գրիգորյան | Պետական բաժնեմասի կառավարման վարչության մասնավորեցման նախապատրաստման և լուծարման բաժնի գլխավոր մասնագետ |
| Աշոտ Ասատրյան | Պետական բաժնեմասի կառավարման վարչության մասնավորեցման նախապատրաստման և լուծարման բաժնի գլխավոր մասնագետ |
| Արմեն Քոչարյան | Պետական բաժնեմասի կառավարման վարչության պետական մասնակցությամբ ընկերությունների կառավարման և մոնիտորինգի բաժնի գլխավոր մասնագետ |
| Արմինե Օհանյան | Պետական բաժնեմասի կառավարման վարչության պետական մասնակցությամբ ընկերությունների կառավարման և մոնիտորինգի բաժնի գլխավոր մասնագետ |
| Վարդուհի Սաֆարյան | Պետական բաժնեմասի կառավարման վարչության պետական մասնակցությամբ ընկերությունների կառավարման և մոնիտորինգի բաժնի գլխավոր մասնագետ |

Ուղարկել՝ Կոմիտեի նախագահի տեղակալներին, Կոմիտեի գլխավոր քարտուղարին, կառուցվածքային ստորաբաժանումների պետերին։